CELEX: 32018D0966
Language: sk
Date: 2018-07-06 00:00:00
Title: Rozhodnutie Rady (EÚ) 2018/966 zo 6. júla 2018 o podpise Dohody medzi Európskou úniou a Japonskom o hospodárskom partnerstve v mene Európskej únie

10.7.2018   
            
            
               SK
            
            
               Úradný vestník Európskej únie
            
            
               L 174/1
            
         ROZHODNUTIE RADY (EÚ) 2018/966
   zo 6. júla 2018
   o podpise Dohody medzi Európskou úniou a Japonskom o hospodárskom partnerstve v mene Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 91, článok 100 ods. 2 a článok 207 prvý pododsek odseku 4, v spojení s jej článkom 218 ods. 5,
   so zreteľom na návrh Európskej komisie,
   keďže:
   
               (1)
            
            
               Rada 29. novembra 2012 splnomocnila Komisiu na začatie rokovaní o dohode o voľnom obchode s Japonskom.
            
         
               (2)
            
            
               Rokovania o Dohode medzi Európskou úniou a Japonskom o hospodárskom partnerstve (ďalej len „dohoda“) boli úspešne ukončené.
            
         
               (3)
            
            
               Dohoda by sa mala podpísať,
            
         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Japonskom o hospodárskom partnerstve s výhradou uzavretia uvedenej dohody (1).
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Toto rozhodnutie nadobúda účinnosť dňom jeho prijatia.
   
      V Bruseli 6. júla 2018
      
         
            Za Radu
         
         
            predseda
         
         G. BLÜMEL
      
   
   
      (1)  Text dohody sa uverejní spolu s rozhodnutím o jej uzavretí.